Maj Britt Andersen

**Maj Britt Andersen** (født 1956) er en norsk sanger og artist kjent særlig for musikk og sang for barn. Hun ble tildelt Spellemannprisens hederspris under Spellemannprisen 2024.

Som ung var hun vokalist i dansebandene Bruno og Howards og var med å gi ut to plater med Howards i 1974. I 1975 ga hun ut sin første soloplate *Et lite under*, og tre år senere oppfølgeren *Det svinger i meg*. Fra midten av 1980-tallet begynte hun å samarbeide med bassist, komponist, arrangør og produsent Geir Holmsen og tekstforfatter Trond Brænne. Samarbeidet resulterte i barneplaten *Har du hørt det?* i 1985, gitt ut under navnet Mabben Max. Platen var den første av mange barneplater fra Andersen i samarbeid med Holmsen og Brænne og ble nominert til Spellemannprisen 1985. Albumet *Folk er rare* ga hun ut i sitt eget navn, og for den fikk hun Spellemannprisen 1986 i klassen barneplate.

Andersen har gitt ut tre album med materiale av Alf Prøysen, *Kjærtegn* i 1992, *Dørstokken heme* i 2004 og *Onger er rare* i 2006. Det første var med ukjente Prøysen-tekster som Geir Holmsen hadde satt melodi til, det andre var med mer kjente Prøysen-sanger mens det tredje var med barnesanger av Prøysen. I 1997 ga hun ut albumet *Vinterkropp* med dikt av Ove Røsbak til Holmsens melodier.

I 1984 ble hun med i soulbandet Chipahua, hvor også mannen og søsteren var med, og var med å gi ut konsertplaten *The Soul Survivors*. Ellers har hun medvirket på en rekke plater med andre artister og prosjekter og vært med i flere teateroppsetninger, TV-serier og andre oppsettinger.

På 80-tallet begynte hun å spille inn en rekke barne-album som ble veldig populære. Den mest kjente sangen er «Ballongvisa» fra albumet *Har du hørt det?*. Dette er en barnesang med en tekst, av Trond Brænne, med mye alvor.

Hun har også gitt ut flere album med Alf Prøysens tekster.

Datteren Daniela Reyes debuterte i 2021 med albumet *Engangsdager* der Andersen medvirket. Reyes har også sunget «Ballongvisa» ved flere anledninger som på NRK-TV ved innsamlingskonsert til støtte for krigsofrene i Ukraina i 2023.

## Bakgrunn
Andersen er gift seg i 1983 med musikeren Geir Holmsen og sammen har de adoptivdatteren Daniela Reyes. Hun er søster av sangeren Inger Lise Rypdal.

## Priser og utmerkelser
* Spellemannprisen 1986 i klassen barneplate for albumet *Folk er rare*
* Juliusprisen – 1994 (tildelt av NOPA for arbeidet med barnekultur)
* Gammleng-prisen 1994
* Barneradioens Krystallpris 1998  
* Oslo bys kulturstipend 1999
* Østre Toten kommunes kulturpris 2000
* Teskjekjerringprisen 2001, 
* Statens Arbeidsstipend for kunstnere 2002/2003 
* Toten Sparebanks ærespris 2004
* Spellemannprisen 2015 i klassen barnemusikk for *Væla omkring*
* Hedersprisen under Spellemannprisen 2024

## Diskografi

### Som soloartist
* *[[Et lite under]]* (Nett Records, 1975)
* *[[Det svinger i meg]]* (CBS, 1978)
* *[[Har du hørt det?]]* (CBS, 1985)  under navnet Mabben Max
* *[[Folk er rare!]]* (Barneselskapet, 1986)
* *[[Tida går så altfor fort]]* (Barneselskapet, 1987)
* *[[Folk er rare! 2!]]* (Slagerfabrikken, 1988)
* *[[Tamme erter & villbringebær]]* (Norsk Plateproduksjon, 1990)
* *[[Kjærtegn (album)|Kjærtegn]]* (Norsk Plateproduksjon, 1992) tekster av Alf Prøysen
* *[[Rippel Rappel]]* (Grappa, 1994)
* *[[Maj Britts 40 rareste]]* (Grappa, 1996) samleplate
* *[[Vinterkropp]]* (Grappa, 1997) tekster av Ove Røsbak
* *[[Chevina]]* (Barneselskapet, 1998)
* *[[Dørstokken heme (album)|Dørstokken heme]]* (Grappa, 2004) kjente sanger av Alf Prøysen
* *[[Onger er rare]]* (Majorstudio, 2006) barnesanger av Alf Prøysen
* *[[Pulverheksas jul]]* (Egmont/Barneselskapet, 2008)
* *[[Indranis sang]]* (2010)
* *Væla omkring* (2015)
**Pulverheksa og vennene hennes* (2017)
**Et stille sted* (2019) med Kringkastingsorkestret, tekster av Lars Saabye Christensen og melodier av Geir Holmsen
**Et snev av evig* (2021) med Ingar Bergby & Norwegian Radio Orchestra

### Med andre
* *La oss leve livet her* (Nett Records, 1974) som medlem av Howards
* *Plysj* (Nett Records, 1974) som medlem av Howards
* *The Soul Survivors* (Hit Records, 1984) Livealbum – som medlem av Chipahua
* *Blekkulf og vennene hans* (1990)
* *Maurits og den store barnålkrigen* (Juni 1990) med Geirr Lystrup
* *[[Kjærtegn (album)|Kjærtegn]]* (Norsk Plateproduksjon, 1992) tekster av Alf Prøysen
* *Våre beste barnesanger 3* (Barneselskapet, 1995)
* *Blekkulf og den mystiske flaskeposten* (Barneselskapet 1996)
* *Barnas beste julesanger* (Barneselskapet, 1996)
* *[[Hjulkalender]]* (2000) med Vazelina Bilopphøggers
* *En hyllest til Alf Prøysen, Mitt Hjerte Er Ditt * (Grappa Musikkforlag as, 2014) Samlealbum. Dette samlealbumet inneholder CD-ene Kjærtegn, Dørstokken Heme og Onger er rare.

## Teater, TV-serier og show
* *[[Melodi Grand Prix 1975]]* (framførte sangen «1 & 1 = 2» med lite orkester)
* *[[Folk er rare]]* (Det Norske Teater, 1987 / turné med Riksteateret, 1987)
* *[[Nå seile vi på Mjøsa]]* (Det Norske Teater, 1988 / turné med Riksteateret, 1989)
* *[[Helt Høggærnt|Helt Høggærn't]]* (Klubben Tønsberg og Dizzie, 1989 og 1990)
* *Djupe daler har liten himmel* (NRK Radioteateret, 1990)
* *Fartøyet* (Oslo Nye Teater, 1991 og 1992)
* *Egen juleforestilling* (Chateu Neuf, 1986, 1987 og 1988)
* *[[Folk er rare]]* (NRK, 1987) 
* *God jul til deg* (NRK, 1988)
* *Helt Høggern't* (1989) Show med Vazelina Bilopphøggers og Pia Borgli
* *[[På kammerset]]* (NRK, 1990)
* *Kjærtegn* (Nationaltheateret og Turne med Rikskonsertene, 1993)
* *[[Rippel Rappel (TV-serie)|Rippel Rappel]]* (NRK, 1994)
* *Tante Grønn, Tante Brun og Tante Fiolett* (1997)
* *[[Vazelina Hjulkalender]]* (TV 2, 2000)
* *[[Endelig hem att’ tel jul]]!* (2002) Show med Vazelina Bilopphøggers
* *Elging i solnedgang* (2003) Show med Vazelina Bilopphøggers

## Referanser


## Eksterne lenker
* 
* 
* 
*  Hjemmeside
*  Biografi fra ''Norsk pop- og rockleksikon''